*Príloha č. 2.4 výzvy*

Vyhlasovateľ: Košická aréna, Nerudova 1627/12, 040 01 Košice

Názov predmetu zákazky

Projektu-diela: **Modernizácia a zníženie energetickej náročnosti technológie osvetlenia STEEL ARÉNA Košice“ – realizácia plnenia podľa vlastného návrhu riešenia**

Rozsah plnenia a podmienky plnenia časti 3 predmetu zákazky – Projekt – dielo „Modernizácia a zníženie energetickej náročnosti technológie osvetlenia STEEL ARÉNA Košice“ – realizácia plnenia podľa vlastného návrhu riešenia“: Realizácia stavby – diela – modernizácia osvetlenia s názvom - „Modernizácia a zníženie energetickej náročnosti technológie osvetlenia STEEL ARÉNA Košice“ – realizácia plnenia podľa vlastného návrhu riešenia“.

Objednávateľ stanovuje nasledovné podmienky pre realizáciu stavby:

* 1. Predmet realizácie stavby – diela – modernizácia osvetlenia (ďalej aj ako „dielo“)
	2. Predmetom plnenia tejto časti predmetu zákazky – Projektu - diela je realizácia stavby – diela – modernizácia osvetlenia s názvom „Modernizácia a zníženie energetickej náročnosti technológie osvetlenia STEEL ARÉNA Košice“ – realizácia plnenia podľa vlastného návrhu riešenia“ je záväzok zhotoviteľa zhotoviť pre objednávateľa dielo – modernizácia osvetlenia v rozsahu vyhotovenej projektovej dokumentácie pre realizáciu stavby – diela – modernizácia osvetlenia a v a podľa vlastného návrhu na plnenie predloženého v návrhu zhotoviteľa v postavení úspešného navrhovateľa vo vyhlásenej OVS a podľa požiadaviek objednávateľa.
	3. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť. V prípade ak zhotoviteľ využíva kapacity tretích osôb, zodpovedajú tieto tretie osoby spolu so zhotoviteľom za plnenie diela spoločne.
	4. Miesto plnenia – miesto realizácie diela

2.1 Realizácia diela sa uskutoční na mieste stavajúceho objektu zimného štadióna - Steel aréna, hlavná hala a tréningová hala, šatne a zázemie Steel Arény, chodby a spoločné priestory Steel Arény, Nerudova ul., Obec Košice – Juh, pozemok – parcelné číslo 3210, katastrálne územie: Skladná

* 1. Cena za dielo – realizáciu stavby

Cena za dielo – za realizáciu diela – modernizácia osvetlenia s názvom „hlavná hala a tréningová hala, šatne a zázemie Steel Arény, chodby a spoločné priestory Steel Arény, Nerudova ul., Obec Košice – Juh, pozemok – parcelné číslo 3210, katastrálne územie: Skladná“ je zahrnutá v cene za celý predmet zákazky – Projekt – dielo , ktorá je uvedená v článku V. zmluvy o dielo v bode 5.2.

V článku V. zmluvy o dielo sú uvedené podmienky možnosti zmeny ceny, ktoré sa budú aplikovať aj pre prípad zmeny ceny za realizáciu diela.

4. Čas plnenia – lehota realizácie diela

* 1. Zhotoviteľ sa zaväzuje dielo zhotoviť a odovzdať objednávateľovi v lehote 6 (šesť) mesiacov.
	2. Lehota realizácie diel 6 (šesť mesiacov) začína plynúť od nasledujúceho dňa po protokolárnom odovzdaní a prevzatí staveniska.
	3. Zmluvné strany sa dohodli, že zhotoviteľ nie je v omeškaní po dobu, po ktorú nemohol plniť svoju povinnosť, súvisiacu s realizáciou diela, následkom okolností, vzniknutých na strane objednávateľa. V takomto prípade sa lehota predlžuje len o dobu, počas ktorej budú práce zo strany objednávateľa prerušené, čím nie je dotknutá lehota stanovená a určená v tejto časti prílohy výzvy.

Takéto skutočnosti musia byť zapísané v stavebnom denníku a potvrdené zástupcami oboch zmluvných strán najneskôr v deň, kedy predmetná okolnosť nastala.

4.4 Zhotoviteľ je povinný do 3 dní písomne informovať objednávateľa o vzniku akejkoľvek udalosti, ktorá má vplyv na realizáciu diela. O tejto skutočnosti musí byť uvedený záznam v stavebnom denníku.

5. Zoznam osôb zodpovedných za plnenie realizácie diela

Zoznam osôb zodpovedných za riadenie stavebných prác pri realizácii diela:

Za objednávateľa: stavebný dozor *: .......................................................*

Za zhotoviteľa: stavbyvedúci ....................... *(doplní navrhovateľ na základe predloženého návrhu)*

6. Podmienky uskutočnenia prác – podmienky realizácie diela

Spolupôsobenie objednávateľa, zodpovednosť za škodu, stavenisko, zabezpečenie ochrany staveniska, požiarne predpisy a predpisy BOZP

* 1. Objednávateľ odovzdá zhotoviteľovi stavenisko s vymedzenými hranicami bez právneho nároku tretích osôb najneskôr do 15 dní od nadobudnutia účinnosti zmluvy o dielo.
	2. O odovzdaní a prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.
	3. Zhotoviteľ zodpovedá za škody počas realizácie diela. Zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody na vykonávanom diele, ktoré vzniknú počas obdobia od začatia prác na diele do jeho protokolárneho prevzatia objednávateľom. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho subdodávateľov počas ich pracovným postupom, ktoré vykonali za účelom plnenia záväzkov pri odstraňovaní vád a opravách počas záručnej doby. Zhotoviteľ zodpovedá za to, že dodané množstvo a kvalita vykonaných prác a dodávok technológie a zariadení sa zhodujú s údajmi uvedenými v súpise prác a dodávok.
	4. Zriadenie, prevádzkovanie, likvidácia, recyklácia, vypratanie a vyčistenie zariadenia staveniska je zahrnuté v cene za celý predmet zákazky – projekt – dielo.
	5. Zhotoviteľ uhradí počas výstavby – realizácie diela všetky náklady na energie na stavbe vrátane zabezpečenia ich dočasných prípojov a meračov ak to bude vzhľadom k charakteru plnenia – realizácie diela opodstatnené a relevantné.
	6. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela. Ďalej je povinný v denných záznamoch zapisovať údaje o časovom postupe prác, ich akosti, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela. Súčasne so stavebným denníkom vyhotoví zhotoviteľ fotodokumentáciu celého priebehu diela.
	7. Zhotoviteľ poveruje stavbyvedúceho vedením stavebného denníka.
	8. Stavebný denník sa musí nachádzať na stavbe a musí byť vždy prístupný zástupcom objednávateľa, projektanta, stavebnému dozoru a dotknutých orgánov štátnej správy.
	9. Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy iba objednávateľ, stavebný dozor, spracovateľ projektovej dokumentácie alebo príslušné orgány štátnej správy.
	10. Pokiaľ stavbyvedúci nesúhlasí so zápisom, ktorý vykoná objednávateľ alebo ním poverený zástupca, prípadne spracovateľ projektu, musí k tomuto zápisu zaujať svoje stanovisko.
	11. Poverený zástupca objednávateľa je povinný podpisovať, ako aj v prípade potreby sa písomne vyjadrovať k zápisom v stavebnom denníku vykonaným zhotoviteľom.
	12. Zhotoviteľ je povinný vyzvať objednávateľa na kontrolu častí diela, ktoré budú ďalším postupom prác zakryté, a to písomne emailom stavebnému dozoru, štatutárny orgán objednávateľa resp. ním poverenú osobu 3 pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. V prípade, ak sa objednávateľ nedostavil na kontrolu, na ktorú bol riadne pozvaný, môže zhotoviteľ pokračovať v realizácii diela, avšak až potom ako vykoná podrobnú fotodokumentáciu takýchto častí diela, ktorú zašle bez zbytočného odkladu objednávateľovi. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly. Fotodokumentáciu postupu prác zakrývaných konštrukcií je zhotoviteľ povinný vyhotoviť aj v prípade účasti objednávateľa na kontrole.
	13. Zhotoviteľ je povinný zápisom v stavebnom denníku 3 pracovné dni vopred vyzvať objednávateľa na účasť pri vykonávaní skúšok v súlade s projektom stavby s STN. Ak sa objednávateľ nedostaví v stanovenom termíne, je zhotoviteľ oprávnený vykonať skúšky bez jeho účasti. Zhotoviteľ je povinný v spolupráci s objednávateľom viesť podrobný technický záznam o vykonaných skúškach.
	14. Všetky zmeny je zhotoviteľ povinný zdôvodniť zápisom do stavebného denníka. Zmeny materiálov nesmú mať vplyv na kvalitu diela. Zápisy v stavebnom denníku obojstranne odsúhlasené stavbyvedúcim a stavebným dozorom objednávateľa nemajú charakter zmeny zmluvy.
	15. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie protokolárne prevzatých stavenísk bezpečnostným značením v zmysle Nariadenia vlády SR č. 387/2006 Z. z. o požiadavkách na bezpečnostné zdravotné označenie pri práci a Nariadenia vlády č. 396/2006 Z. z. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP.
	16. Zhotoviteľ berie na vedomie, že časť prác pri realizácii diela môže byť vykonávaná za plnej prevádzky objednávateľa a zaväzuje sa zabezpečiť a označiť stavbu tak, aby nedošlo k úrazu, a koordinovať postup pri realizácii diela s objednávateľom.
	17. Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.
	18. Práce, ktoré vykazujú už v priebehu realizácie nedostatky alebo sú v rozpore s STN musí zhotoviteľ na vlastné náklady nahradiť bezchybnými prácami.
	19. Zhotoviteľ je povinný použiť pre zhotovenie diela len výrobky, ktoré majú také vlastnosti, aby na dobu predpokladanej existencie stavby bola pri bežnej údržbe zaručená požadovaná mechanická pevnosť a stabilita stavby, požiarna bezpečnosť, hygienické požiadavky, ochrana zdravia a životného prostredia a bezpečnosť pri užívaní stavby.
	20. Zhotoviteľ zodpovedá za čistotu a poriadok na stavbe, zaväzuje sa odstrániť všetok odpad, ktorý je výsledkom jeho činnosti na svoje náklady.
	21. Objednávateľ počas realizácie diela má právo kontrolovať vykonávanie prác a priebežne zhotoviteľa upozorniť na prípadné vady s požiadavkou ich odstránenia v primeranej lehote.
	22. Zhotoviteľ bez zbytočného odkladu písomne upozorní objednávateľa na nevhodné pokyny, ktoré mu objednávateľ dal na vyhotovenie diela. V prípade prerušenia prác z tohto dôvodu nie je zhotoviteľ v omeškaní.
	23. Nebezpečenstvo škody na diele, ako aj na veciach a materiáloch, dodávkach technológii a zariadení potrebných na zhotovenie diela, znáša zhotoviteľ až do času protokolárneho prevzatia diela objednávateľom.
	24. Zhotoviteľ je povinný zúčastňovať sa pracovných porád a kontrol na stavbe, ktoré bude v priebehu realizácie diela zvolávať objednávateľ. Kontrolné dni budú vykonávané pravidelne raz za 14 dní. V prípade potreby mimoriadneho kontrolného dňa objednávateľ minimálne 3 pracovné dni vopred písomne oznámi zhotoviteľovi jeho presný termín, ak potrebu identifikoval objednávateľ. V prípade potreby identifikovanej zhotoviteľom, tento vyzve objednávateľa na účasť rovnakým spôsobom.
	25. Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení, za dodržiavanie všeobecne záväzných právnych predpisov a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v priestoroch staveniska alebo v jeho blízkosti, náklady spojené s odstránením tejto škody znáša zhotoviteľ.
	26. Zhotoviteľ splní svoju povinnosť zhotoviť dielo, ktoré je predmetom plnenia tejto časti predmetu zákazky – projektu – diela, jeho riadnym dokončením. Podmienkou odovzdania a prevzatia diela je úspešné vykonanie všetkých skúšok, predpísaných osobitnými predpismi, záväznými normami a projektovou dokumentáciou ako aj odstránenie všetkých prípadných vád a nedostatkov a vykonanie skúšobnej prevádzky.
	27. Zhotoviteľ je povinný pred odovzdaním diela uskutočniť skúšobnú prevádzku a to minimálne v trvaní 48 hodín po vytvorení ľadu.

Termín začatia skúšobnej prevádzky za účasti zástupcov oboch zmluvných strán oznámi zhotoviteľ najneskôr 5 dní pred začatím skúšobnej prevádzky preukázateľným spôsobom objednávateľovi.

* 1. Zhotoviteľ sa zaväzuje zaškoliť dvoch pracovníkov objednávateľa v rozsahu minimálne piatich hodín a oboznámiť ich s riadnym užívaním diela, všetko v dohodnutom termíne ešte pred riadnym odovzdaním diela.
	2. Zhotoviteľ 7 pracovných dní pred plánovaným odovzdaním diela písomne vyzve objednávateľa k prevzatiu diela. Najneskôr 3 pracovné dni pred začatím preberacieho konania budú zo strany zhotoviteľa pripravené k nahliadnutiu všetky doklady potrebné k tomuto konaniu.
	3. Pre odovzdanie predmetu zmluvy platí:
* zmluvné strany vyhotovia protokol o odovzdaní a prevzatí predmetu zmluvy – diela, podpísaný osobami oprávnenými konať vo veciach technických a stavebným dozorom. Protokol bude obsahovať najmä základné údaje dokončeného diela, súpis zistených drobných vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady,
* ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie,
* drobné odchýlky od technickej dokumentácie, ktoré nemenia prijaté riešenie, ani nezvyšujú cenu prác, nie sú vadami, ak boli dohodnuté aspoň súhlasným zápisom projektanta a objednávateľa v stavebnom denníku. Tieto odchýlky je zhotoviteľ povinný vyznačiť v dokumentácii skutočného vyhotovenia.
	1. Zhotoviteľ je povinný pri preberacom konaní odovzdať objednávateľovi v 2 vyhotoveniach:
* zápisnice a osvedčenia o vykonaných skúškach použitých materiálov,
* zápisnice o preverení prác a konštrukcií v priebehu zakrytých prác vrátane fotodokumentácie priebehu týchto prác,
* zápisnice o individuálnom a komplexnom vyskúšaní zmontovaných zariadení,
* doklady o vykonaných funkčných skúškach,
* východiskové revízne správy elektrických zariadení

a všetky ďalšie doklady a dokumenty, ktoré sa viažu k realizácii diela a ktoré sú nevyhnutné pre jeho riadne užívania bez obmedzení a bez vád.

* 1. Na odovzdávacom - preberacom konaní sa preverí, či je záväzok zhotoviteľa splnený podľa požiadaviek objednávateľa a v súlade s vyhotovenou projektovou dokumentáciou pre povolenie stavby a podľa vlastného návrhu riešenia za dodržania technických požiadaviek objednávateľa. Zástupcovia zmluvných strán vykonajú aj fyzickú kontrola vykonaného diela, jeho súčasti a príslušenstva, overia sa revízne správy, atesty a komplexné skúšky technologického zariadenia.
	2. Zhotoviteľ je povinný po odovzdaní diela usporiadať stroje, zariadenia a zvyšný materiál na stavenisku tak, aby dielo mohlo byť riadne užívané, pričom stavenisko je povinný vypratať do 10 dní odo dňa odovzdania a prevzatia diela.

8. Subdodávatelia

* 1. Každý subdodávateľ, ktorý má povinnosť zapisovať sa do registra partnerov verejného sektora, je povinný byť rovnako ako zhotoviteľ zapísaný v registri partnerov verejného sektora.
	2. Zhotoviteľ je oprávnený kedykoľvek počas trvania zmluvy o dielo vymeniť ktoréhokoľvek subdodávateľa, a to za predpokladu, že nový spĺňa zápis do registra partnerov verejného sektora, ak takúto povinnosť má.
	3. Zhotoviteľ je povinný oznámiť objednávateľovi akúkoľvek zmenu údajov o každom subdodávateľovi počas plnenia diela a to bezodkladne, najneskôr v deň nasledujúcom po dni, kedy k zmene došlo.
	4. V prípade zmeny subdodávateľa počas trvania realizácie diela, pričom zmenou sa rozumie výmena pôvodne navrhnutého subdodávateľa alebo vstup ďalšieho nového subdodávateľa, je povinný Zhotoviteľ najneskôr v deň, ktorý predchádza dňu, v ktorom má zmena subdodávateľa nastať, oznámiť Objednávateľovi zmenu subdodávateľa a v tomto oznámení uviesť min. nasledovné: %-ný podiel zákazky, ktorý má v úmysle zadať tretím osobám, navrhovaných nových subdodávateľov, predmety plnenia. Každý subdodávateľ, ktorého sa zmena týka musí spĺňa podmienku podľa bodu 8.1 tejto prílohy.
	5. V prípade porušenia ktorejkoľvek z povinností týkajúcej sa subdodávateľov alebo ich zmeny podľa tohto článku, má objednávateľ právo odstúpiť od zmluvy.
	6. Objednávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.

9. Platobné podmienky stanovené pre plnenie tejto časti predmetu zákazky – Projekt – dielo:

9.1 Zmluvné strany sa dohodli že dodávateľ je oprávnený vystaviť faktúru za výkon realizáciu diela mesačne, najneskôr do 16 dňa po uplynutí príslušného mesiaca v ktorom boli práce a dodávky uskutočnené.

Vystavená a riadne doručená faktúra musí byť vystavená a mať náležitosti v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov ak to bude v čase vystavenia faktúry relevantné, a zároveň musí obsahovať náležitosti podľa § 74 zákona č. 222/2004 Z. z. o dani z pridanej hodnoty v platnom znení.

Predložená faktúra musí obsahovať aj údaje, ktoré nie sú uvedené v zákone o DPH, a to:

* číslo Zmluvy o dielo a označenie časti plnenia predmetu zákazky – Projektu – diela za ktorú sa vystavuje faktúra;
* termín splatnosti faktúry,
* forma úhrady,
* označenie peňažného ústavu a číslo účtu, na ktorý sa má platba vykonať,
* meno, podpis, odtlačok pečiatky a telefonické spojenie vystavovateľa faktúry.

Prílohou vyhotovenia faktúry bude zároveň:

* súpis prác a dodávok, potvrdený zmluvnými stranami

V prípade, že faktúra (daňový doklad) bude obsahovať nesprávne alebo neúplné údaje, bude vykazovať vady, nebude obsahovať povinné náležitosti daňového dokladu, objednávateľ je oprávnený vrátiť ju na opravu a prepracovanie. Dodávateľ je povinný faktúru (daňový doklad) podľa charakteru nedostatku opraviť, alebo vystaviť novú.

Po dobu opravy, t. j. po dobu prepracovania a doplnenia nesprávnej alebo neúplnej vystavenej faktúry, nie je objednávateľ v omeškaní s jej úhradou. Lehota splatnosti opravenej, resp. doplnenej faktúry začne plynúť od nasledujúceho dňa po jej doručení objednávateľovi.

Zmena spôsobu financovania a platobné podmienky je možné zmeniť na základe dohody zmluvných strán.

10. Zodpovednosť za vady a záruky

* 1. Zhotoviteľ zodpovedá za to, že dielo má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá chyby, ktoré by rušili, alebo znižovali hodnotu alebo schopnosť jeho používania na určený účel.
	2. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.
	3. Záručná doba na stavebné práce je 24 mesiacov odo dňa prevzatia diela objednávateľom, na technológiu a zariadenia platí záruka daná výrobcom. Presný termín ukončenia záručnej doby zmluvné strany zapíšu do protokolu z odovzdania a prevzatia diela.
	4. Zhotoviteľ sa zaväzuje v rámci záruky, že svietidlá dodané na plnenie predmetu zmluvy budú mať životnosť minimálne 96 mesiacov, ktorú garantuje výrobca dodaných svietidiel.
	5. Záruka sa vzťahuje na dielo a dodávky za predpokladu riadnej starostlivosti a údržby diela objednávateľom. Záruka sa nevzťahuje na prípady násilného poškodenia diela, resp. poškodenia živelnou pohromou, okrem prípadov ak bude preukázané že k poškodeniu došlo, alebo k nemu došlo vo väčšom rozsahu, v dôsledku nekvalitne vykonaného diela.
	6. Zhotoviteľ sa zaväzuje začať s odstraňovaním prípadných vád diela reklamovaných objednávateľom do 24 hodín odo dňa obdŕžania reklamácie, ak nedôjde k obojstranne podpísanej dohode o inom termíne.
	7. Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.
	8. V prípade, že zhotoviteľ nesplní svoju povinnosť odstrániť vady riadne a včas, je objednávateľ oprávnený zabezpečiť odstránenie vady treťou osobou na náklady zhotoviteľa.

11. Zmluvné pokuty

11.1 V prípade, že zhotoviteľ neodovzdá dielo v termíne dohodnutom v tejto prílohe, objednávateľ má právo na zmluvnú pokutu vo výške 0,05 % z ceny diela za každý deň omeškania, maximálne však do výšky 50% zmluvnej ceny diela.

11.2 V prípade, že je objednávateľ v omeškaní s úhradou faktúry, zhotoviteľ má právo na úroky z omeškania v zmysle § 369 Obchodného zákonníka v znení neskorších predpisov vo výške 0,05% za každý deň omeškania, maximálne však do výšky 50% zmluvnej ceny diela.

* 1. V prípade porušenia ktorejkoľvek z povinností týkajúcej sa subdodávateľov alebo ich zmeny, má objednávateľ nárok na zmluvnú pokutu vo výške 5% z ceny diela za každé porušenie povinností viažucich sa k využitiu subdodávateľa a to aj opakovane, maximálne však do výšky zmluvnej ceny diela.
	2. Právo na náhradu škody nie je vznikom alebo uplatnením nároku na zmluvnú pokutu podľa tohto článku dotknuté.

12. Iné dojednania

12.1 Zhotoviteľ zabezpečí v rámci plnenia tejto časti predmetu zákazky – Projektu – diela – v rámci realizácie stavby nasledovné:

* Zabezpečí bezodplatný servis dodaných technológii - svietidiel a zariadení počas záručnej lehoty minimálne 2 x do roka, servisné práce vykoná bezodplatne, spotrebný materiál bude hradený objednávateľom,
* Zhotoviteľ zaručuje servis počas trvania záručnej lehoty u autorizovaných servisných subjektov.
	1. Výkonová záruka

Zmluvné strany sa dohodli, že zhotoviteľ je povinný poskytnúť objednávateľovi výkonovú záruku vo výške 30 000 .- EUR (tridsaťtisíc eur) a to ku dňu protokolárneho odovzdania a prevzatia staveniska, a to formou:

* zložením finančných prostriedkov vo výške určenej podľa tohto bodu prílohy na účet objednávateľa, najneskôr ku dňu odovzdania staveniska,

 alebo

* bankovou zárukou vo výške určenej podľa tohto bodu prílohy, s platnosťou s trvaním počas celej doby realizácie diela objednávateľ neumožňuje poskytnutie výkonovej záruky iným spôsobom ako sa uvádza v tomto bode zmluvy, pripúšťa však možnosť zmeny poskytnutia výkonovej záruky.

V prípade, ak zhotoviteľ odstráni všetky vady, nedorobky a nedostatky v lehotách stanovených v odovzdávacom a preberacom protokole diela, resp. v protokoloch o odovzdaní časti diela, bude mu výkonová záruka plnej výške uvoľnená/vrátená, na základe jeho písomnej žiadosti, ktorej neoddeliteľnou prílohou je protokol o prevzatí diela resp. protokol o odstránení vád a nedorobkov podpísaný oboma zmluvnými stranami. V prípade ak zhotoviteľ vady neodstráni, zabezpečí ich odstránenie objednávateľ na náklady zhotoviteľa. Zmluvné strany sa dohodli, že objednávateľ je oprávnený pohľadávku, ktorá mu vznikla z titulu odstránenia vád na náklady zhotoviteľa, jednostranne započítať s výkonovou zárukou. V prípade započítania bude zhotoviteľovi vrátená výkonová záruka, znížená o sumu pohľadávky objednávateľa s titulu odstránenia vád.

Zmluvné strany sa dohodli, že prostriedky z výkonovej záruky (ak boli zložené na účet objednávateľa) až do ich vyplatenia patria zhotoviteľovi, a teda objednávateľ vráti aj úroky z uvedených prostriedkov, ak mu jeho banka úroky poskytuje.

 Zhotoviteľ doručí objednávateľovi doklad o zložení výkonovej zábezpeky najneskôr do 3 dní po odovzdaní a prevzatí staveniska.

12.3 Na vzťahy medzi zmluvnými stranami viažucimi sa k plneniu tejto časti predmetu zákazky –
zmluvy – Projektu diela, výslovne neupravené v tejto prílohe sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov Slovenskej republiky a EÚ.

1. Príloha č. 2.3 výzvy bude následne tvoriť prílohu ZoD č. 3.3 v totožnom znení a dodávateľ bude plniť túto časť predmetu zákazky – Projektu – diela v zmysle podmienok určených na plnenie podľa tejto prílohy č. 2.3 výzvy (prílohy č. 3.3 ZoD).